שותפים

שותפים היא סדרת טלוויזיה קומית ישראלית משנת 2016. הסדרה הופקה עבור חברת הכבלים HOT ושודרה בערוץ "הוט קומדי סנטרל".

 תקציר העלילה 
שותפים היא סדרת סיטקום ישראלית המתמקדת בחייו של חן מזרחי, סטנדאפיסט צעיר אשר עוזב לראשונה את בית הוריו ועובר להתגורר בעיר הגדולה. שם הוא מגלה כי מציאת שותף אידיאלי לדירה היא משימה לא פשוטה מה שמסתבך עוד יותר כאשר חברו הקרוב, גדי וילצ'רסקי, הופך לדייר לא רשמי השוהה בדירה רוב הזמן כשהוא לבוש בתחתונים.

בכל פרק מתארח שותף פוטנציאלי אחר, המתברר עד מהרה כטיפוס אקצנטרי או בלתי נסבל: נגן טרומבון המתאמן ללא הרף, אישה המרוכזת באובססיביות בחיפוש אחר זוגיות, עורך דין היוצא עם בובת מין, סטנדאפיסט חסר חוש הומור, גבר המשוכנע שהוא גיבור-על ועוד. לצד הדמויות הבדיוניות מתארחים בסדרה גם דמויות מוכרות מהתרבות הישראלית, בהן עומר אדם, דפני ליף, מיכאל הנגבי, אסף אטדגי, סטטיק ובן-אל, דויד ברוזה ואחרים.

 שחקנים 
 שחקנים ראשיים 
 חן מזרחי (חן מזרחי): סטנדאפיסט, חברו של גדי, מאוהב בחבצלת השכנה, נוהג לומר המון "איך כל המשוגעים נופלים עלי".
 גדי וילצ'רסקי (גדי וילצ'רסקי): בחור סטלן, מרבה לעשן ולהסתובב בתחתונים ומדי פעם עם מגפה פון, חבר טוב של חן נוהג לקרוא לו חנקו, מגיע תמיד לדירה של חן ללא הזמנה, נוהג לומר המון משפטים כמו: "אל תזלזל באומנות שלי", "נחנקנו כבר נחנקנו", ו"אני לא חוזר לצ׳יפסר" שזה מקום שעבד בו בעבר, הוא פעיל חברתית ומסתובב הרבה בהפגנות וכורז כל מיני דברים עם המגה פון.
 סבתא ז'נט (ז'נט מונפולה): נוהגת תמיד לדבר בשיחת וידאו עם חן וגדי תמיד נדחף לשיחה, בסדרה מרומז שגדי דלוק עליה.
 נטע (ארז שלם): שליח פיצה סאחי, עובד בפצרייה שקוראים לה "פיצה חנק", מגיע תמיד לחן הביתה עם מגש פיצה ומנסה למכור לחן ולגדי עוד מוצרים.
 חבצלת (הילה נחשון): שכנה של חן, חן מאוהב בה והרבה פעמים היא מבקשת ממנו דברים ורומזת לו שאחרי שהוא יסיים יהיה להם זמן ביחד אבל תמיד בסוף הבן שלה מתן מפריע להם.
 מתן (טום כרמלי): הבן של השכנה, נוהג להרוס לחן בניסיונות הרומנטיים שלו עם חבצלת, חן מכנה אותו ״ילד קקה״.
 ריקי (תמי ספיבק): שכנה בבניין שבו מתגורר חן, וחברה בוועד הבית. לפי דבריו של חן בסדרה, הוא מקיים עמה קשר אינטימי על מנת לזכות בהנחה בדמי השכירות או בתשלומים הקשורים לדירה.

שחקנים אורחים
 מיכאל (מיכאל הנגבי): השותף הראשון שנכנס לדירתו של חן, עובד כדוגווקר, הוא מנסה לאלף את חן ולהפוך אותו לכלב.
 נעמה (שיפי אלוני): שתופה שנכנסת לדירתו של חן, עובדת כשוטרת, גדי רואה אותה ומתאהב בה.
 עופר (טל טירנגל): נכנס בתור שותף לדירתו של חן, עבר לגור בחדר שלו עם בובת מין.
 חמי (דניאל חן): נכנס בתור שותף לדירתו של חן, מתחזה למתקשר, גדי שילם לו שיגיד כל מיני דברים על חן בשביל שהוא יוכל להיות עם סבתא שלו לבסוף מתגלה שחמי עבר לגור אצלה.
 ציון (שאולי בדישי): בחור שסבתא של חן יוצאת איתו, גדי וחן מנסים להפריד בניהם.
 אלכסיי (סמיון גרפמן): נכנס בתור שותף לדירתו של חן, חן העסיק אותו גם בתור מתדלק אצלו בבית, בהמשך התגלה כי הוא עבד גם בצ׳יפסר איפה שגדי עבד.
 רונית (אפרת אביב): שתופה שנכנסת לדירתו של חן, בחורה רווקה מוזרה שמחפשת שידוך באובססיביות, מאוהבת בחן, חן לא רוצה אותה הוא אומר לה שהוא וגדי זוג רק בשביל שהיא תעזוב אותו לבסוף היא מבקשת ממנו להוכיח את זה אז הוא וגדי מתחתנים.
 מילי (נועה וולמן): שתופה שנכנסת לדירתו של חן, אוהבת מאוד ריאלטי, חן וגדי נותנים לה כל מיני משימות שקשורים לריאלטי רק בשביל שיהיה להם שקט ממנה ושהיא תעשה בשבילם דברים, גדי מאוהב בה.
 יובל (ירון ברלד): נכנס בתור שותף לדירתו של חן, הוא חושב שהוא גיבור-על, חן וגדי נותנים לו כל מיני משימות שקשורים לגיבורי על רק בשביל שיהיה להם שקט ממנו ושהוא יעשה בשבילם דברים, לבסוף חן מבקש ממנו משימה יובל חשב שהוא יכול לעוף אז הוא קפץ מהחלון ומת, בסוף הפרק חן מנחם את הוריו ומגלה שלבושים בבגדים של גיבורי על.
 חגית (אינה בקלמן): שתופה שנכנסת לדירתו של חן, צמחונית, חן מתאהב בה.
 עומר אדם (בתפקיד עצמו): השותף האחרון שנכנס לדירתו של חן, חן וגדי חשבו שהוא יכנס אז יקרה משהוא מעניין לבסוף הם גילו שעומר אדם הוא לא רק זמר אלה גם בחור רציני ומלומד, הם מבצעים שלושתם דואט לשיר שגדי כתב.

 קישורים חיצוניים 






 הערות שוליים 

קטגוריה:סדרות טלוויזיה ישראליות
קטגוריה:סדרות טלוויזיה ישראליות שעלו לשידור בשנת 2016
קטגוריה:סדרות קומדיה ישראליות
קטגוריה:HOT: תוכניות וסדרות
קטגוריה:קומדי סנטרל: תוכניות וסדרות